[{"text_idx": "#000001", "text": "EKA tudengid vo\u0303idukad ideega Pique Hermana"}, {"text_idx": "#000003", "text": "Riigikogu hoone 100 aasta juubeli eel toimunud arhitektuuri to\u0308o\u0308toas kavandasid Eesti, La\u0308ti ja Ukraina noored arhitektid ja arhitektuuritudengid Toompea lossikompleksi tulevikku. Parimaks to\u0308o\u0308ks valiti \u201ePique Hermana\u201c, mille autorid Andreas Hinojosa (EKA), Mia Maripuu (EKA), Jelo\u0303zaveta Peresada ja Alisher Sadykov ta\u0308iendaksid maa-alust bastionivo\u0303rgustikku tunnelitega, mis viivad Toompea lossi sisehoovi rajatavasse uude paviljoni."}, {"text_idx": "#000004", "text": "Arhitektuuri to\u0308o\u0308toa eesma\u0308rgiks oli kavandada Riigikogu hoone ja kogu Toompea lossikompleksi terviklik kontseptsioon. Osalejatelt oodati julgeid ideid Eesti u\u0308he olulisima ehitise ruumiliseks u\u0308mbermo\u0303testamiseks, mis vo\u0303imaldaks muu hulgas aktiivsemalt kasutusele vo\u0303tta nii sisehoovid, lossiesise platsi kui ka Kuberneri aia."}, {"text_idx": "#000005", "text": "Noorarhitektide ja arhitektuuritudengite u\u0308lesanne oli kavandada Toompea lossikompleksi ja selle u\u0308mbrusesse inimkesksem ja keskkonnaso\u0303bralikum liikuvuslahendus, mis eelistaks jalaka\u0308ijaid, jalgrattureid ja teisi autota liiklejaid. Lisaks oodati lahendusi, mis pakuksid inimestele uusi po\u0303hjuseid kompleksi ku\u0308lastamiseks, kasutades a\u0308ra selle mitmeku\u0308lgset ja va\u0308a\u0308rtuslikku arhitektuuri."}, {"text_idx": "#000006", "text": "Parimaks to\u0308o\u0308ks valiti reede o\u0303htul Eesti, La\u0308ti ja Ukraina u\u0308histo\u0308o\u0308 \u201ePique Hermana\u201c, mille autorid ta\u0308iendaksid vanalinna maa-alust bastionivo\u0303rgustikku tunnelitega, mis viivad Toompea lossi sisehoovi rajatavasse uude paviljoni. La\u0308bika\u0308ikude ja paviljoni eesma\u0308rk oleks elavdada ajaloolist hoonetekompleksi ja kaasata inimesi parlamendi tegemistesse."}, {"text_idx": "#000007", "text": "\u201ePraegu on lossikompleks avalikkuse jaoks raskesti ligipa\u0308a\u0308setav, misto\u0303ttu pakub meie projekt lahendusena vo\u0303imalust siseneda ristku\u0308likukujulisse kompleksi maaluste la\u0308bika\u0308ikude kaudu ko\u0303igist neljast ku\u0308ljest. Need neli tunnelit saavad kokku Riigikogu sisehoovis, kus ko\u0303rguvad Pika Hermanni so\u0303sartorniks. Tornist avaneb avalikkusele avar vaade nii linnale kui Riigikogu igapa\u0308evaelule,\u201c kirjeldasid oma ideed meeskonda kuuluvad Andreas Hinojosa ja Mia Maripuu Eestist, Alisher Sadykov La\u0308tist ning Jelo\u0303zaveta Peresada Ukrainast."}, {"text_idx": "#000008", "text": "\u201eTihe meeskonnato\u0308o\u0308 pa\u0308a\u0308dis julge ideega. Maagiline vaatetorn sisehoovis lisab eklektilisele kompleksile kihi kaasaegset arhitektuuri, samas kui kaitse all olevad hooned ja\u0308a\u0308vad puutumatuks. Ettepanek puudutas olulist ideed maa-aluste ruumide a\u0308rakasutamiseks, mis tooks kaasa laiema arutelu selle kohta, mis lossima\u0308e all tegelikult asub ja kuidas seda tulevikus kasutada,\u201c kommenteerisid to\u0308o\u0308toa mentorid, La\u0308ti arhitektid Linda Kru\u0304min\u0327a ja Mik\u0327elis Putra\u0304ms."}, {"text_idx": "#000010", "text": "\u201eEesma\u0308rk on liita Riigikogu fu\u0308u\u0308siliselt linna ta\u0308navavo\u0303rgustiku ning avaliku ruumiga. Kinnistest sisehoovidest saavad istungite saali peegeldavad maastikulised va\u0308ljakud ja termide basseinid. Riigikogu hoone esimene korrus avab end aga demokraatia praktikale: termides vo\u0303i avalikus saunas on ko\u0303ik vo\u0303rdsed, vabad sotsiaalsest staatusest, lo\u0303o\u0303gastunud, rahulikud ja avatud. Nii saab saun-riigikogust to\u0303eline igapa\u0308evane demokraatia,\u201c kirjeldasid autorid."}, {"text_idx": "#000015", "text": "Vo\u0303idukad noorarhitektid. Foto: Raul Mee"}]